CELEX: 52012PC0532
Language: lt
Date: 2012-09-19
Title: Pasiūlymas TARYBOS SPRENDIMAS dėl Europos Sąjungos pozicijos Energijos bendrijos Ministrų taryboje nustatymo (Budva, 2012 m. spalio 18 d.)

EUROPOS KOMISIJA

                                                   Briuselis, 2012 09 19
                                                   COM(2012) 532 final

                                                   2012/0254 (NLE)

                                      Pasiūlymas

                              TARYBOS SPRENDIMAS

     dėl Europos Sąjungos pozicijos Energijos bendrijos Ministrų taryboje nustatymo
                             (Budva, 2012 m. spalio 18 d.)

LT                                                                                    LT
 ---pagebreak---                                  AIŠKINAMASIS MEMORANDUMAS

     1.       PASIŪLYMO APLINKYBĖS
     2012 m. spalio 18 d. Budvoje (Juodkalnija) vyks 10-asis Energijos bendrijos Ministrų tarybos
     susitikimas.
     Pagal Sutarties dėl Europos Sąjungos veikimo 218 straipsnio 9 dalį ir pagal 2006 m. gegužės
     29 d. Tarybos sprendimo 2006/500/EB dėl Energijos bendrijos sutarties sudarymo Europos
     bendrijos vardu (toliau – Sutartis) nuostatas reikia priimti Europos Sąjungos poziciją dėl šio
     susitikimo darbotvarkėje numatytų sprendimų.
     Pagal Sprendimo 2006/500/EB 6 straipsnį Europos Sąjungos poziciją Ministrų taryboje
     pareiškia Europos Komisijos atstovas.
     Šiame Tarybos sprendimo pasiūlyme aptariami visi darbotvarkės klausimai, kuriais Ministrų
     taryba turėtų priimti sprendimą ar kuriais reikėtų pareikšti ES poziciją. Komisija mano, kad
     kitiems Ministrų tarybos darbotvarkės klausimams nereikia nurodymų, pagal kuriuos būtų
     pareikšta Europos Sąjungos nuomonė, kaip numatyta Komisijos ir Tarybos tarnybų sutartuose
     Energijos bendrijos Ministrų tarybos posėdžių rengimo darbo metoduose (dok. 14623/07).

     2.       ANOTUOTOS DARBOTVARKĖS PROJEKTAS
     2.1.     A punktai (be svarstymo)
     Komisija patvirtina direktoriaus ataskaitą dėl 2011 m. biudžeto įvykdymo, remdamasi
     2011 m. gruodžio 31 d. audito ataskaita, Biudžeto komiteto 2011 m. audito ataskaita ir
     direktoriaus 2011 m. biudžeto vykdymo ataskaita.
     Komisija patvirtina Sutarties 52 straipsnyje numatytą Energijos bendrijos veiklos metinę
     ataskaitą Europos Parlamentui ir Prisijungiančiųjų Šalių ir Dalyvių parlamentams.
     Komisija atkreipia dėmesį/atsižvelgia? į kitas pagal šį darbotvarkės punktą pateiktas
     ataskaitas.
     2. 2.    Sutarties įgyvendinimas
     Komisija atkreipia dėmesį/atsižvelgia į Sekretoriato ataskaitą dėl Sutarties įgyvendinimo,
     kurioje yra ir pirmasis naujausių Susitariančiųjų Šalių – Moldovos ir Ukrainos – vertinimas.
     Komisija taip pat atkreipia dėmesį/atsižvelgs į ataskaitą dėl ginčų sprendimo. Ji atsižvelgs į
     pažangą, padarytą nagrinėjant dar neišspręstus klausimus, ir toliau rems Sekretoriato
     pastangas ieškant sprendimų derybų būdu.
     Be to, Komisija į Ministrų tarybos išvadas pasiūlo įtraukti tokią frazę: „Ministrų taryba
     atkreipė dėmesį, kad 2010 m. ir 2011 m. į Energijos bendriją įstojusioms Moldovai ir
     Ukrainai gali prireikti vėlesnio, nei 2016 m. sausio 1 d., galutinio termino, kad jos
     įgyvendintų Direktyvos 2009/73/EB1 9 straipsnį.“
     2.3.     Statistiniai duomenys
     Komisija patvirtina Ministrų tarybos sprendimo dėl energetikos statistikos Energijos
     bendrijoje, kuriuo Susitariančiosios Šalys susitaria ne vėliau kaip 2013 m. gruodžio 31 d.
     įgyvendinti Reglamentą (EB) Nr. 1099/20082 dėl energetikos statistikos ir Direktyvą
     1
             2009 m. liepos 13 d. Europos Parlamento ir Tarybos Direktyva 2009/73/EB dėl gamtinių dujų vidaus
             rinkos bendrųjų taisyklių, panaikinanti Direktyvą 2003/55/EB
     2
             2008 m. spalio 22 d. Europos Parlamento ir Tarybos reglamentas (EB) Nr. 1099/2008 dėl energetikos
             statistikos

LT                                                      2                                                        LT
 ---pagebreak---      2008/92/EB3 dėl Bendrijos tvarkos, leidžiančios padidinti dujų ir elektros energijos kainų
     galutiniams pramonės vartotojams skaidrumą, projektą.
     Šis Ministrų tarybos sprendimo projektas pagrįstas Sutarties 100 straipsnio ii punktu; jame
     nenumatyta jokio konkretaus pritaikymo Susitariančiosioms Šalims. Todėl nelaikyta, kad
     Komisija turi pateikti oficialų pasiūlymą pagal Sutarties 79 straipsnį. Sprendimas turi būti
     priimtas vieningai. Jei dėl pasiūlyto galutinio termino (2013 m. gruodžio 31 d.) vieningumo
     pasiekta nebus, Komisija galėtų sutikti atidėti galutinį įgyvendinimo terminą ne vėliau kaip iki
     2015 m. gruodžio 31 d.
     Atsižvelgiant į tai, kad pagrįsta, patikima, palyginama ir nuosekli energetikos statistika itin
     svarbi energetikos politikos veiksmingumo kontrolei, šių pamatinių ES taisyklių priėmimas
     neturėtų būti be reikalo atidėliojamas, ypač dėl to, kad numatoma taikyti ES valstybių narių ir
     Susitariančiųjų Šalių bendradarbiavimo atsinaujinančių išteklių energijos srityje
     mechanizmus.
     2.4.    Naftos atsargos
     Komisija patvirtina Ministrų tarybos sprendimo dėl Direktyvos 2009/119/EB, kuria valstybės
     narės įpareigojamos išlaikyti privalomąsias žalios naftos ir (arba) naftos produktų atsargas4,
     įgyvendinimo projektą, pagal kurį Susitariančiosios Šalys įsipareigotų įgyvendinti direktyvą
     ne vėliau kaip 2020 m. sausio 1 d.
     Šis Ministrų tarybos sprendimo projektas pagrįstas Sutarties 100 straipsnio ii punktu; jame
     nenumatyta jokio konkretaus pritaikymo Susitariančiosioms Šalims. Todėl nelaikyta, kad
     Komisija turi pateikti oficialų pasiūlymą pagal Sutarties 79 straipsnį. Šis sprendimas turi būti
     priimtas vieningai.
     Jei dėl pasiūlyto galutinio termino (2020 m. sausio 1 d.) vieningumo pasiekta nebus, Komisija
     galėtų sutikti atidėti galutinį įgyvendinimo terminą ne vėliau kaip iki 2023 m. sausio 1 d. Jei
     nė viena iš alternatyvų nesulauktų vieningo pritarimo, Komisija galėtų sutikti, kad Ministrų
     tarybos sprendimo projektas būtų oficialiai priimtas vėliau, pasiūlydama į Ministrų tarybos
     išvadas įtraukti politinį pareiškimą, kuriame Susitariančiosios Šalys būtų skatinamos imtis
     reikiamų žingsnių sukaupti būtinas naftos atsargas, o Energijos bendrijos sekretoriatas būtų
     pakviestas šioje srityje toliau remti Susitariančiąsias Šalis.
     2.5.    Atsinaujinantys energijos šaltiniai
     Komisija patvirtina Ministrų tarybos sprendimo dėl Direktyvos 2009/28/EB įgyvendinimo5
     projektą, pagal kurį Susitariančiosios Šalys įsipareigotų įgyvendinti direktyvą ne vėliau kaip
     2014 m. sausio 1 d.
     Ministrų tarybos sprendimo, priimtino pagal Sutarties 24 straipsnį, pakeitimai didžia dalimi
     atitinka 2012 m. kovo 19 d. Komisijos sprendime pasiūlytus pakeitimus. Kai kurie pakeitimai
     įrašyti po svarstymų Nuolatinės aukšto lygio grupės 25-tajame susitikime:
     –       atsiskaitymo terminai suderinti pagal bendrą įgyvendinimo terminą;

     3
            2008 m. spalio 22 d. Europos Parlamento ir Tarybos direktyva 2008/92/EB dėl Bendrijos tvarkos,
            leidžiančios padidinti dujų ir elektros energijos kainų galutiniams pramonės vartotojams skaidrumą
            (nauja redakcija)
     4
            2009 m. rugsėjo 14 d. Tarybos direktyva 2009/119/EB, kuria valstybės narės įpareigojamos išlaikyti
            privalomąsias žalios naftos ir (arba) naftos produktų atsargas
     5
            2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti
            atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir
            2003/30/EB

LT                                                        3                                                           LT
 ---pagebreak---      –        16 straipsnis („Patirtimi pagrįstas persvarstymas“) iš dalies pakeistas, kad būtų
              galima daryti išvadas pagal tai, kokia pažanga daroma diegiant energetikos statistikai
              taikomą Eurostato metodiką.
     Nuolatinės aukšto lygios grupės posėdyje nepasiekta susitarimo dėl Susitariančiųjų Šalių
     tikslinių rodiklių – kokią bendro galutinio energijos suvartojimo dalį turėtų sudaryti energija
     iš atsinaujinančių išteklių ir kokią dalį 2020 m. visose transporto rūšyse naudojamos energijos
     dalį turėtų sudaryti energija iš atsinaujinančių išteklių; dėl to reikės sutarti 10-ajame Ministrų
     tarybos susitikime.
     Atsižvelgdama į trumpesnį direktyvos įgyvendinimo laikotarpį Komisija gali pritarti bendro
     energijos iš atsinaujinančių išteklių tikslinių rodiklių patikslinimui. Šitaip tikslinant reikėtų
     atsižvelgti į nelinijinį ES tikslinių rodiklių įgyvendinimo trajektorijos pobūdį.
     Komisija taip pat patvirtina Sutarties pakeitimus pagal 2011 m. birželio 28 d. Tarybos
     sprendimą, kuriuo Komisija įgaliota Europos Sąjungos vardu derėtis dėl Energijos bendrijos
     sutarties pakeitimų6.
     Sprendimas turi būti priimtas vieningai.
     2.6.     Energetikos strategija
     Komisija patvirtina Energijos bendrijos energetikos strategiją, kurią parengė Energetikos
     strategijos darbo grupė, ir atsižvelgia į Susitariančiųjų Šalių ir Komisijos Europos Sąjungos
     vardu pateiktas pastabas.
     Komisija patvirtina Energetikos strategijos darbo grupės įgaliojimo pratęsimą iki 2013 m.
     birželio mėn. Energetikos strategijos darbo grupei turėtų būti pavesta ištirti ir nurodyti
     Energijos bendrijai aktualius projektus, taip pat suformuluoti galimas politikos priemones,
     kuriomis ateityje būtų skatinamas Energijos bendrijai aktualių projektų plėtojimas.
     Komisija veda diskusijas apie energetinį saugumą – vieną iš Energijos bendrijos tikslų – ir
     reikalauja, kad visos Sutarties šalys koordinuotų veiksmus. Ji akcentuoja vidaus rinkos
     taisyklių, kuriomis užtikrinami tarptautiniai elektros ir dujų srautai Europoje, ir strateginių
     naftos atsargų kaupimo svarbą; taip pat atsinaujinančių energijos išteklių ir didesnio energijos
     naudojimo efektyvumo svarbą. Ji skatins Susitariančiąsias Šalis aktyviai dalyvauti Tiekimo
     saugumo koordinavimo grupės7 veikloje.
     2.7.   Energijos bendrijos sekretoriato direktoriaus skyrimas
     Komisija pritaria Ministrų tarybos procedūriniam aktui, kuriuo Janez Kopač paskiriamas
     sekretoriato direktoriumi fiksuotam trejų metų laikotarpiui su galimybe būti paskirtam į šias
     pareigas dar kartą.
     Remdamasi Komisijos pasiūlymu Ministrų taryba dėl direktoriaus paskyrimo sprendžia
     paprastąja balsų dauguma.

     6
            Primenama, kad 11242/11 REV 1 teigiama: „Komisija užtikrina, kad pakeitimais, dėl kurių susitariama
            Europos Sąjungos vardu, turėtų būti daroma nuoroda į Susitariančiųjų Šalių įpareigojimą priimti
            Direktyvą 2009/28/EB dėl skatinimo naudoti atsinaujinančių išteklių energiją, iš dalies keičiančią bei
            vėliau panaikinančią Direktyvas 2001/77/EB ir 2003/30/EB.“
     7
            2008 m. gruodžio 11 d. Energijos bendrijos ministrų tarybos procedūrinis aktas 2008/02/MC-EnC dėl
            Tiekimo saugumo koordinavimo grupės įsteigimo

LT                                                       4                                                           LT
 ---pagebreak---                                                               2012/0254 (NLE)

                                                 Pasiūlymas

                                          TARYBOS SPRENDIMAS

         dėl Europos Sąjungos pozicijos Energijos bendrijos Ministrų taryboje nustatymo
                                 (Budva, 2012 m. spalio 18 d.)

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 194 straipsnį ir 218
     straipsnio 9 dalį,
     atsižvelgdama į 2006 m. gegužės 29 d. Tarybos sprendimą 2006/500/EB dėl Energijos
     bendrijos sutarties sudarymo Europos bendrijos vardu,1 ypač į jo 4 ir 5 straipsnius;
     atsižvelgdama į Europos Komisijos pasiūlymą,
     NUSPRENDĖ:

                                            Vienintelis straipsnis
     Šio sprendimo priede išdėstyta Europos Sąjungos pozicija, kurios ji laikosi 2012 m. spalio
     18 d. Budvoje įvyksiančiame 10-ajame Energijos bendrijos Ministrų tarybos susitikime
     aptariant klausimus, kuriems taikoma Sutarties dėl Europos Sąjungos veikimo 218 straipsnio
     9 dalis.
     Priimta Briuselyje

                                                   Tarybos vardu
                                                   Pirmininkas

     1
            OL L 198, 2006 7 20, p. 15.

LT                                                    5                                           LT
 ---pagebreak---                                           PRIEDAS
                                  Europos Sąjungos pozicija
     •   Europos Sąjunga patvirtina, kad Energijos bendrijos Sekretoriato direktorius įvykdė
         2011 m. biudžetą.
     •   Europos Sąjunga patvirtina 2011 m. Energijos bendrijos veiklos metinę ataskaitą
         parlamentams, numatytą Energijos bendrijos sutarties 52 straipsnyje.
     •   Europos Sąjungos pritaria, kad Energijos bendrija Reglamentą (EB) Nr. 1099/2008
         dėl energetikos statistikos ir Direktyvą 2008/92/EB dėl Bendrijos tvarkos,
         leidžiančios padidinti dujų ir elektros energijos kainų galutiniams pramonės
         vartotojams skaidrumą, įgyvendintų ne vėliau kaip 2015 m. gruodžio 31 d.
     •   Europos Sąjunga pritaria, kad Direktyva 2009/119/EB dėl įpareigojimo išlaikyti
         privalomąsias žalios naftos ir (arba) naftos produktų atsargas, būtų įgyvendinta ne
         vėliau kaip 2023 m. sausio 1 d.
     •   Europos Sąjunga pritaria, kad Energijos bendrija ne vėliau kaip 2014 m. sausio 1 d.
         įgyvendintų Direktyvą 2009/28/EB dėl skatinimo naudoti atsinaujinančių išteklių
         energiją, pagal kurią Susitariančiosios Šalys priimtų įsipareigojimus dėl tikslinių
         rodiklių, kuriems pasiekti reikia pastangų, panašių į tas, kurios taikomos ES
         valstybėse narėse, atsižvelgiant ir į tai, kad Susitariančiosioms Šalims leidžiamas
         trumpesnis įgyvendinimo laikotarpis.
     •   Europos Sąjunga patvirtina Energijos bendrijos sutarties 20 straipsnio pakeitimus
         pagal 2011 m. birželio 28 d. Tarybos sprendimą, kuriuo Komisija įgaliojama
         Europos Sąjungos vardu derėtis dėl Energijos bendrijos sutarties pakeitimų.
     •   Europos Sąjunga patvirtina Energijos bendrijos energetikos strategiją.
     •   Europos Sąjunga patvirtina Energetikos strategijos darbo grupės įgaliojimo pratęsimą
         iki 2013 m. birželio mėn.
     •   Europos Sąjunga pritaria, kad Janez Kopač būtų paskirtas (-a) sekretoriato
         direktoriumi fiksuotam trejų metų laikotarpiui ir vėliau galėtų būti paskirtas (-a) eiti
         šias pareigas dar kartą.

LT                                             6                                                    LT